SCC กำไรปี 65 วูบ 55% เซ่นพิษปิโตรเคมี แจกปันผล 2 บ. XD 7 เม.ย.นี้
SCC เปิดงบปี 65 กำไรวูบ 55% เหลือ 2.13 หมื่นลบ. จากปีก่อนกำไร 4.72 หมื่นลบ. เซ่นต้นทุนพลังงานพุ่ง-ส่วนแบ่งบริษัทย่อยลด ยังใจดีแจกปันผล 2 บ. ขึ้นเครื่องหมาย XD 7 เม.ย.66
SCC เปิดงบปี 65 กำไรวูบ 55% เหลือ 2.13 หมื่นลบ. เซ่นต้นทุนพลังงานพุ่ง-ส่วนแบ่งบริษัทย่อยลด ยังใจดีแจกปันผล 2 บ. ขึ้นเครื่องหมาย XD 7 เม.ย.66
25 ม.ค. 2566

บริษัท ปูนซิเมนต์ไทย จำกัด (มหาชน) หรือ SCC รายงานผลการดำเนินงานงวดปี 65 สิ้นสุดวันที่ 31 ม.ค.66 ดังนี้

โดยผลการดำเนินงานงวดปี 65 บริษัทฯ มีกำไรสุทธิลดลง มีสาเหตุหลักจากส่วนต่างราคาสินค้าเคมีภัณฑ์ที่ลดลงและต้นทุนพลังงานที่สูงขึ้น ประกอบกับส่วนแบ่งกำไรจากบริษัทร่วมเท่ากับ 10,703 ล้านบาท ลดลง 6,840 ล้านบาท หรือ 39% จากปีก่อน โดยส่วนแบ่งกําไรจากบริษัทร่วมในธุรกิจเคมิคอลส์เท่ากับ 4,928 ล้านบาท หรือคิดเป็น 46% ของทั้งหมด ลดลง 6,649 ล้านบาท จากปีก่อนและมีส่วนแบ่งกําไรจากบริษัทร่วมจากธุรกิจอื่นเท่ากับ 5,775 ล้านบาท หรือคิดเป็น 54% ของทั้งหมด ลดลง 191 ล้านบาท จากปีก่อน
นอกจากนั้นคณะกรรมการบริษัทมีมติให้เสนอที่ประชุมผู้ถือหุ้น เพื่ออนุมัติจ่ายเงินปันผลประจำปี 2565 ในอัตรา 8 บาทต่อหุ้น รวมเป็นจำนวนเงิน 9,600 ล้านบาท คิดเป็น 45% ของกําไรสำหรับปี ทั้งนี้บริษัทได้จ่ายเป็นเงินปันผลระหว่างกาลสำหรับครึ่งปีแรกในอัตรา 6 บาทต่อหุ้น และจะจ่ายเงินปันผลงวดสุดท้ายในอัตรา 2 บาทต่อหุ้น คิดเป็นจำนวนเงิน 2,400 ล้านบาท กำหนดขึ้นเครื่องหมาย XD วันที่ 7 เม.ย.65 และกำหนดจ่ายเงินปันผลในวันที่ 25 เม.ย.66